《寄储丽中时京中客舍犹未售》
明代·顾清

浮名紫陌万风花，客舍红亭一传车。
阅岁流光驹过隙，关心朋旧手抟沙。
未能遗迹同寒雁，想见空庭噪晚鸦。
卷却双鱼还自笑，故人秋早又星槎。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。